
AVIZ

asupra proiectului de Lege pentru modificarea şi completarea art.9 alin.(3) din Legea nr. 1/ 2000, actualizată, pentru reconstituirea dreptului de proprietate asupra terenurilor agricole şi celor forestiere solicitate potrivit prevederilor Legii fondului funciar nr.18/1991 şi ale Legii nr.169/1997
 (PL-x 408/ 2008)


În baza prevederilor art. 95 din Regulamentul Camerei Deputaţilor, republicat, cu adresa nr. PL-x 408/ 17 iunie 2008, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege pentru modificarea şi completarea art.9 alin.(3) din Legea nr. 1/ 2000, actualizată, pentru reconstituirea dreptului de proprietate asupra terenurilor agricole şi celor forestiere solicitate potrivit prevederilor Legii fondului funciar nr.18/1991 şi ale Legii nr. 169/1997.


Proiectul de Lege a fost dezbătut în Comisie, în şedinţa din 17 septembrie 2008. Comisia, cu unanimitatea voturilor celor prezenţi, a hotărât să emită aviz favorabil asupra proiectul de Lege menţionat.

